stanford-oval/wikipedia huggingface dataset:
Artemis (avaruusohjelma)
Lunar Terrain Vehicle

Lunar Terrain Vehicle (LTV) on uusi kulkuneuvo Kuussa liikkumiseen Artemis-tehtävien aikana. Suunnitelmana on käyttää LTV-kulkuneuvoa vuonna 2028. Koska kulkuneuvoa käytetään Kuun etelänavalla sen on toimittava kylmässä ja erilaisessa valaistuksessa kuin aiempi kuuauto. Lisäksi uutta kulkuneuvoa käytetään pitempään ja pidemmille matkoille. LTV on myös käytettävissä etänä ohjattavana muihin tarkoituksiin kun se ei ole Nasan käytössä. Nasa aikoo lähettää pyynnön viimeisille ehdotuksille vuonna 2023.
Kantoraketti

Ohjelmaan on ollut ehdolla eri kantoraketteja.
| Kantoraketti | Taho | Huomioita |
| --- | --- | --- |
| Space Launch System (SLS) | NASA | Laukaistu 16. marraskuuta 2022. |
| Falcon Heavy | SpaceX |  |
| Vulcan | ULA |  |
| Falcon 9 | SpaceX |  |
| Electron | Rocket Lab |  |
| New Glenn | Blue Origin |  |
| Starship ja Super Heavy -boosteri | SpaceX |  |
| Ariane 6 | ESA |  |
Block 1 -versio Space Launch System -raketista on käytössä Artemis I -tehtävässä. Ensimmäiset kolme Artemis-tehtävää käyttävät Block 1 -versiota Interim Cryogenic Propulsion Stage (ICPS) vaiheella. Block 1B -versiossa tulee uusi tehokkaampi Exploration Upper Stage (EUS). Tämän jälkeen on tulossa Block 2 -versio.
Block 1 kykenee nostamaan yli 27 tonnia Kuun kiertoradalle, Block 1B kykenee nostamaan 38 tonnia ja Block 2 kykenee nostamaan 46 tonnia.
Laskeutuja

Human Landing System (HLS) on laskeutuja, joka vie astronautit Kuun pinnalle. Miehistön on tarkoitus siirtyä HLS-laskeutujaan Kuun kiertoradalla ja laskeutua sen avulla pinnalle, sekä palata takaisin Kuun kiertoradalle.
| Alus | Taho | Huomioita |
| --- | --- | --- |
| SpaceX Starship | SpaceX | Valittu tehtäviin. |
| Integrated Lander Vehicle (ILV) | Blue Origin | Vain laskeutuja. |
| Dynetics Human Landing System (DHLS) | Dynetics | Vain laskeutuja. |
|  | Boeing | Ei valittu |
|  | Vivace | Ei valittu |
Nasa työskenteli kymmenen kuukauden ajan Blue Originin, Dyneticsin ja SpaceX:n ehdotuksen kanssa sovittaen ratkaisua Nasan tarpeisiin. Boeingin ja Vivacen ehdotusta ei valittu.
Kolmesta ehdokkaana olleesta ehdotuksesta Nasa myönsi SpaceX:lle 2,89 miljardin dollarin sopimuksen kehittää, testata ja lentää kaksi tehtävää Kuun pinnalle.
Laskeutujasta järjestetään toinen tarjouskilpailu Blue Originin ja Northrop Grummanin välillä: SpaceX ei voi osallistua tähän tarjouskilpailuun koska se on jo valittu Artemis III ja Artemis IV -tehtäviin. Nortrop Grumman toimi Blue Originin kanssa edellisessä tarjouskilpailussa vuonna 2020, mutta liittyi Dyneticsin kanssa samaan ryhmään. Blue Originin ryhmässä ovat myös Lockheed Martin, Draper, Boeing, Astrobotic ja Honeybee Robotics.
Heracles

Heracles on Euroopan avaruusjärjestön vaihtoehtoinen laskeutuja rahtia varten, jolla voidaan kerätä näytteitä Kuusta, toimittaa ne edelleen Gateway-asemalle ja sieltä Maahan. Näytteiden ottoa varten laskeutujan kyydissä on mönkijä. Suunnitelmana oli laskeutuminen Kuun napa-alueelle vuonna 2026. Heraclesin on korvannnut European Large Logistics Lander -projekti (EL3), joka kytkeytyy Artemis-ohjelmaan.
Muuta

Ohjelmaa varten kehitetään myös uusi laukaisutorni, joka on jäänyt aikataulusta myöhään ja on ylittänyt budjetin merkittävästi. ML-2:n kustannukseksi arvioitiin 383 miljoonaa dollaria, mutta uusi kustannusarvio on 960 miljoonaa dollaria.
Deep Space Network -viestintäjärjestelmä vaatii myös lisää parannuksia tulevia Artemis-tehtäviä varten.
Kustannukset

Arvioiden mukaan Nasa tulee käyttäneeksi 80 miljardia dollaria ohjelman aluksiin ensimmäiseen Kuuhun laskeutumiseen mennessä. Tästä 36 miljardia dollaria on Space Launch System -rakettiin, 28 miljardia dollaria Orion-alukseen, 10 miljardia dollaria HLS-laskeutujaan ja kuusi miljardia dollaria Lunar Gateway -asemaan.
Aiheesta muualla

Artemis program - Nasa
Artemis
| --- | --- |
Lennot:  Artemis I  Artemis II  Artemis III  Artemis IV 
Koelennot:  Exploration Flight Test 1  Ascent Abort-2 
Alukset:  Orion 
Kuuasema:  Lunar Gateway
Murphy
Kuvitteellisia Murphyjä

Bridey Murphy, 1800-luvulla elänneksi väitetty irlantilainen nainen, jonka vaiheet Virginia Tighe väitti muistaneensa edellisestä elämästään
Colin Murphy, lääkäri tv-sarjassa Päivien viemää
Jack Murphy, poliisi ja veteraanietsivä J. Lee Thompsonin elokuvassa Jack Murphyn laki
Tex Murphy, yksityisetsivä Access Softwaren tietokonepeleissä
Veri-ien Murphy, saksofonisti tv-sarjassa Simpsonit
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Murphy”, voi hakea sivunnimihaulla, laajalla sivunnimihaulla tai tekstihaulla.
Bulgarian jalkapalloliitto

| Bulgarian jalkapalloliitto> Български футболен съюз |
| --- | --- |

Laji:  jalkapallo
Perustettu:  1923
Alueellinen:  Bulgaria
Presidentti:  Georgi Ivanov
Johtaja:  Andrei Petrov
Jäsenyydet:   FIFA  UEFA 
Aiheesta muualla
Sivusto
Infobox OKVirheellinen NIMI-arvo: 
Bulgarian jalkapalloliitto (bulg. Български футболен съюз, Bălgarski futbolen săjuz, lyh. BFS) on jalkapallon lajiliitto Bulgariassa. Bulgarian jalkapalloliitto on perustettu vuonna 1923 ja liitosta tuli FIFA:n täysjäsen samana vuonna. Liiton presidenttinä on toiminut vuodesta 2024 lähtien Georgi Ivanov ja pääsihteerinä vuodesta 2024 lähtien Andrei Petrov.
Aiheesta muualla

Lajiliiton verkkosivusto (bulgariaksi)
| n k UEFA:n kansalliset jäsenliitot |
| --- | --- |
 Albania  Alankomaat  Andorra  Armenia  Azerbaidžan  Belgia  Bosnia ja Hertsegovina  Bulgaria  Englanti  Espanja  Färsaaret  Georgia  Gibraltar  Irlanti  Italia  Itävalta  Islanti  Israel  Kazakstan  Kosovo  Kreikka  Kroatia  Kypros  Latvia  Liechtenstein  Liettua  Luxemburg  Malta  Moldova  Montenegro  Norja  Pohjois-Irlanti  Pohjois-Makedonia  Puola  Portugali  Ranska  Romania  Ruotsi  Saksa  San Marino  Serbia  Skotlanti  Slovakia  Slovenia  Sveitsi  Suomi  Tanska  Turkki  Tšekki  Ukraina  Unkari  Valko-Venäjä  Venäjä  Viro  Wales
Nuukin tuomiokirkko

| Nuukin tuomiokirkko Annaassisitta Oqaluffia |
| --- | --- |

Sijainti:  Nuuk
Koordinaatit:  64°10′47″N, 51°44′39″W
Kirkkokunta:  Tanskan kansankirkko
Hiippakunta:  Grönlannin hiippakunta
Rakentamisvuosi:  1849
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nuukin tuomiokirkko (grönlanniksi Annaassisitta Oqaluffia) on kirkko Nuukin kaupungissa Grönlannissa. Nuukin tuomiokirkko rakennettiin vuosien 1848–1849 aikana. Kirkon lähellä on kukkula, jolla sijaitsee lähetyssaarnaaja Hans Egeden patsas.
Aiheesta muualla

Kuvia tai muita tiedostoja aiheesta Nuukin tuomiokirkko Wikimedia Commonsissa
Kulosaaren ostoskeskus

| Kulosaaren ostoskeskus |
| --- | --- |
 Kulosaaren ostoskeskus Svinhufvudintien ja Kyösti Kallion tien risteyksestä nähtynä.
Sijainti:  Kulosaari, Helsinki, Suomi
Koordinaatit:  60°11′11″N 25°00′30″E﻿ / ﻿60.18638°N 25.00822°E﻿ / 60.18638; 25.00822
Rakennustyyppi:  Ostoskeskus ja arkkitehtoninen rakenne (en)
Suunnittelija:  Erkki Karvinen
Valmistumisvuosi:  1960
 fiKulosaaren ostoskeskus 
  
Kulosaaren ostoskeskus on Helsingin Kulosaaressa sijaitseva ostoskeskus. Vuonna 1960 valmistuneen rakennuksen suunnitteli Erkki Karvinen.
Ostoskeskuksen ominaispiirteitä ovat sen keskuspiha sekä Svinhufvudintien puolella sijaitseva terassi, jota rytmittävät kolmet portaat. Helsingin kaupunginmuseon mukaan terassointi poikkeaa yleisestä ostoskeskusarkkitehtuurista. Ostoskeskuksen rakennusmassat on sijoitettu Svinhufvudintien puolelta porrastetusti. Kaupunginmuseo on luokitellut rakennuksen ostoskeskusten 1. luokkaan, joka ”sisältää arkkitehtuuriltaan erittäin harkittuja ja viimeisteltyjä, hyvin säilyneitä tai ympäristöarvoltaan erittäin merkittäviä ostoskeskuksia.”
Helsingin kaupunki kaavaili ostoskeskuksen purkamista uudisrakentamisen tieltä. Tontille oli suunniteltu rakennettavaksi kolme 5–7 kerroksista kerrostaloa katutason liiketiloilla. Kaupunginvaltuusto hyväksyi esityksen toukokuussa 2018. Vuonna 2019 Helsingin hallinto-oikeus kumosi Helsingin kaupunginvaltuuston hyväksymän asemakaavamuutoksen, mikä merkitsi ostoskeskuksen säilyttämistä. Kaavamuutoksesta oli valittanut kuusi asunto-osakeyhtiötä ja yksi kiinteistöosakeyhtiö. Korkein hallinto-oikeus vahvisti Helsingin hallinto-oikeuden päätöksen heinäkuussa 2020 ja hylkäsi siten Helsingin kaupungin valituksen. Helsingin kaupunginmuseon mukaan Kulosaaren ostoskeskus on vaikeaan maastoon onnistuneesti sovitettu rakennus, johon ei ole tehty merkittäviä muutoksia valmistumisen jälkeen.
Ostoskeskuksessa sijaitsee kiinalainen ravintola Chengdu, joka tarjoaa Sichuanin keittiön ruokaa. Muita palveluita ovat muun muassa ruokakauppa, anniskeluravintola, kampaamo ja kukkakauppa.
Suomalaisen Kuolemantutkimuksen Seura

| Suomalaisen Kuolemantutkimuksen Seura |
| --- | --- |

Perustettu:  2011
Toimiala:  kuolemantutkimus
puheenjohtaja:  Anna Huhtala
varapuheenjohtaja:  Karoliina Käpylehto
Aiheesta muualla
Sivusto
Infobox OKNimi-testi OK: 
Suomalaisen kuolemantutkimuksen seura on perustettu Helsingissä maaliskuussa 2011. Seura edistää suomalaista kuolemaan liittyvää tutkimusta ja akateemisen tutkimuksen viemistä käytäntöön. Seura julkaisee Thanatos nimistä vertaisarvioitua tieteellistä verkkolehteä, jonka Julkaisufoorumin luokitus on 1. Seuran puheenjohtaja on vuonna 2022 Anna Huhtala. Aiempi puheenjohtaja oli Ilona Pajari.
Porvoon postitalo

Porvoon postitalo on Porvoossa osoitteessa Runeberginkatu 34 sijaitseva rakennus, jossa on aluksi toiminut posti. Talossa toimi ja toimii nykyäänkin leipomo sekä muita liiketiloja ja asuntoja.
Talon historiaa > Postikonttori

Talo lienee valmistunut 1907 ja se on suunnitellut John Settergren, joka on suunnitellut myös korttelin vastakkaisella laidalla Jokikadulla sijaitsevan vanhan sähkölaitoksen talon. Ne muistuttavat tyyliltäänkin toisiaan.
Porvoon postikonttori muutti taloon heti sen valmistuttua. Tuolloin talon osoite oli vielä Uusi Kirkkokatu 34. Kadun varrelle oli suunniteltu uuden suomenkielisen kirkon rakentamista, mutta kun suunnitelmista luovuttiin, katu nimettiin uudelleen paikallisen merkkihenkilön Runebergin mukaan.
Porvoon sijainti Vanhan Kuninkaantien, valtakunnallisen postireitin, varrella on ollut monin tavoin otollinen. Kaupungin ensimmäinen oma postikonttori perustettiinkin ensimmäisten joukossa 1638. Aluksi postia hoiti postimestari, joku kaupungin porvareista, joka hoiti pestiä omassa kodissaan. Tavallisten ihmisten lähettämät kirjemäärät olivat pitkään pieniä. Kirjemaksu oli kallis ja luku- ja kirjoitustaito vähäistä. 1850-luvulta alkaen posti kulki kaupunkiin kolmesti viikossa hevoskyydillä, mutta 1874 valmistuneen rautatien myötä posti kulki päivittäin. Myös yksityiset yrittäjät kuljettivat postia, kuten höyrylaiva Runeberg kuljetti Porvoon ja Helsingin välillä 1800-luvun loppuvuosina 6000–7000 kirjettä ja pakettia purjehduskauden aikana. Postikonttori muutti Porvoossa ainakin kahdeksasta eri osoitteesta seuraavaan.
Uuden postikonttorin valmistuttua yhä useampi kaupunkilainen osasi lukea ja kirje oli helpoin keino pitää yhteyttä kaukana asuviin sukulaisiin. Porvoolainen WSOY oli kasvanut Pohjoismaiden suurimmaksi kustantamoksi ja se maksoi postimaksuja vuodessa yli 700 000 markkaa. Myös aikakauslehtitilaukset työllistivät postia. Esimerkiksi 1922 jälkeen yhä useampaan porvoolaiskotiin tilattiin uusi Kotiliesi-lehti.
E.J. Karhusen Postinhoitajakohtaloita-kirjassa kerrotaan konttorissa työskennelleen vuonna 1910 postinhoitaja, ekspeditööri ja ekspeditöörin apulainen. Postitoiminnan kasvaessa henkilökunnankin määrä kasvoi, joten vuonna 1926 talossa työskenteli konttorinhoitaja, kaksi ekspeditööriä, kaksi ensikirjuria, neljä kirjuria, toimistoapulainen ja kymmenen postiljoonia.
Postikonttori muutti Runeberginkadulta pois vuonna 1928, kun sen ensimmäinen oma rakennus valmistui Raatihuoneenkadun varteen. Komeaan postikonttoriinsa tottuneet kaupunkilaiset hämmästyivät. Raatihuoneenkadun vaatimatonta hirsirakennusta pidettiin rumana, suorastaan kammottavana ja sitä sanottiin hirsiladoksi. Kyseinen konttori purettiinkin jo 1953 uuden tieltä.
Talon historiaa > Asunnot

1994 tehtiin remontti, jolloin osa toimistotiloista palautettiin asunnoiksi. Alkuperäiset asunnot olivat suuria, joten avain alkuperäiseen muotoonsa asuntoja ei toimistokäytöstä palautettu. Huonekorkeus on noin neljä metriä. Myös torni on asuinkäytössä.
Kiinteistön omistus

1928 kiinteistön osti Lindfors. Brita ja Birger Weckström ostivat kiinteistön Lindforsilta, kun tämä muutti Ruotsiin. Suositun leipomon toiminta kuitenkin jatkui talossa vielä vuosikymmeniä. Nykyään kiinteistön omistaa perheyhtiö, jonka toimitusjohtajana on Brita ja Birger Weckströmin lapsenlapsi Anton Frankenhaeuser.
Rakennuksen nykyisyys

Rakennuksessa toimii nykyään mm.
Lindforsin sisäpihan leipomon vanhoissa tiloissa ravintola Zum Beispielin suurtalouskeittiö, jossa leivotaan ravintolaan mm. tuoretta leipää sekä tilausravintola Piilo, jossa järjestetään muun muassa kokkikursseja.
Tatuointiliike, jonka pullakranssiovenkahva muistuttaa Lindforsin leipomosta
Hamari auditorium furniture solutions -yrityksen tiloissa toimi aikanaan muun muassa Itä-Uudenmaan Osuuspankki. Talossa on aina ollut toimistotiloja.
Porvoon vanhan postitalon julkisivu kesällä 2021
Porvoon vanhan postitalon sisäpihan puoli kesällä 2021
Ivalo (televisiosarja)

| Ivalo |
| --- | --- |

Tyyli:  rikosdraama
Kestoaika:  50 minuuttia
Pääosissa:   Iina Kuustonen  Maximilian Brückner  Pihla Viitala  Susanna Haavisto  Venla Ronkainen  Janne Kataja  Kari Ketonen  Taneli Mäkelä 
Alkuperämaa:    Suomi   Saksa 
Alkuperäiskieli:  suomi englanti
Verkko:   Elisa Viihde Viaplay  Yle TV1  Ruutu+ 
Esitetty:  21. joulukuuta 2018 –
Jaksoja:  16
Tuotanto
Tuottaja(t):   Olli Haikka  Jarkko Hentula 
Vastaava(t) tuottaja(t):   Milla Bruneau  Moritz Polter 
Linjatuottaja:  Essi Tuukkanen
Ohjaaja(t):  Hannu Salonen
Käsikirjoittaja(t):   Joona Tena  Jón Atli Jónasson 
Tuotantoyhtiö(t):   Yellow Film & TV  Bavaria Film 
Aiheesta muualla
IMDb 
Elonet
Ivalo (englanninkieliseltä markkinointinimeltään Arctic Circle) on suomalais-saksalainen rikosdraamasarja, jonka pääosissa näyttelevät suomalaiset Iina Kuustonen ja Pihla Viitala sekä saksalaisnäyttelijät Maximilian Brückner ja Clemens Schick. Sarjan rahoittajia ovat suomalainen tuotantoyhtiö Yellow Film & TV, saksalainen Bavaria Film, ranskalainen levitysyhtiö ja Suomesta Yle ja Elisa. Vuosina 2017–2018 kuvattujen jaksojen budjetti oli 6,5 miljoonaa euroa.
Sarjan kuvaukset alkoivat 27. marraskuuta 2017. Keväällä 2018 niitä jatkettiin Inarissa ja Utsjoella. Sarjan kolme ensimmäistä jaksoa julkaistiin Elisa Viihteessä 21. joulukuuta 2018 ja se esitettiin kokonaisuudessaan Ylen kanavilla syksyllä 2020. Sarja on ollut katsottavissa Yle Areenassa tammikuusta 2021 alkaen.
Sarjassa suomalaispoliisi Nina Kautsalo (Iina Kuustonen) sekä saksalainen virustutkija Thomas Lorenz (Maximilian Brückner) tutkivat yhdessä Ivalossa tapahtunutta sarjamurhaa. Sarjan alussa poliisi löytää syrjäiseltä mökiltä huonossa kunnossa olevan venäläisen prostituoidun sidottuna ja hänen verinäytteestään löytyy hengenvaarallinen virus. Pian lähistöltä löytyvät kahden muun naisen ruumiit.
Kesään 2019 mennessä Ivalon esitysoikeudet oli myyty yli 20 maahan, kuten Saksaan, Espanjaan ja Alankomaihin sekä Itä- ja Keski-Euroopan maihin. Sarja oli katsottavissa myös Kiinassa Elisan Nordic tv -palvelussa. Ivalo-sarja oli Elisa Viihteen kaikkien aikojen katsotuin alkuperäissarja.
Sarjan toisen tuotantokauden kuvaaminen aloitettiin marraskuussa 2020. Toinen kausi alkoi Elisa Viihde Viaplayssa joulukuussa 2021. Sarjan kolmas tuotantokausi julkaistiin lokakuussa 2023.
Jaksot

Kausi 1
| Jakso | Nimi | Julkaisu Elisa Viihteessä | Ikäraja |
| --- | --- | --- | --- |
| 1 | Kellari | 21. joulukuuta 2018 |   |
| 2 | Jäljet lumessa | 21. joulukuuta 2018 |   |
| 3 | Myrsky nousee | 21. joulukuuta 2018 |   |
| 4 | Silmä silmästä | 28. joulukuuta 2018 |   |
| 5 | Jumalan terve | 28. joulukuuta 2018 |   |
| 6 | Ensimmäinen uhri | 28. joulukuuta 2018 |   |
| 7 | Saalistaja | 28. joulukuuta 2018 |    |
| 8 | Taudinkantajat | 4. tammikuuta 2019 |    |
| 9 | Murmansk | 4. tammikuuta 2019 |   |
| 10 | Venla | 4. tammikuuta 2019 |   |
Kausi 2
| Jakso | Nimi | Julkaisu Elisa Viihteessä | Ikäraja |
| --- | --- | --- | --- |
| 1 | Uusin poliisi | 19. joulukuuta 2021 |    |
| 2 | Keskellä ei mitään | 19. joulukuuta 2021 |    |
| 3 | Saalis | 26. joulukuuta 2021 |    |
| 4 | Oikeus ja kohtuus | 2. tammikuuta 2022 |    |
| 5 | Syyllinen | 9. tammikuuta 2022 |    |
| 6 | Vanhemmat | 16. tammikuuta 2022 |    |
Kausi 3
| Jakso | Nimi | Julkaisu Elisa Viihteessä | Ikäraja |
| --- | --- | --- | --- |
| 1 | Paluu | 21.8.2024 |    |
| 2 | Löytötavara | 21.8.2024 |    |
| 3 | Piilossa | 21.8.2024 |    |
| 4 | Sotku | 21.8.2024 |    |
| 5 | Murto ja varkaus | 21.8.2024 |    |
| 6 | Julkistus | 21.8.2024 |    |
Primera Divisiónin kausi 2015–2016

| Primera Divisiónin kausi 2015–2016 |
| --- | --- |
Joukkueiden määrä:  20
Ajankohta:  21. elokuuta 2015 –  15. toukokuuta 2016
Mestari:  Barcelona
Nousseet joukkueet:  Real Betis   Sporting Gijón   Las Palmas
Pudonneet joukkueet:  Almería   Córdoba   Elche
Paras maalintekijä:  Luis Suárez
Alempi sarjataso:  Segunda División
  ← 2014–2015 :  2016–2017 → 
Primera Divisiónin kausi 2015–2016 on järjestyksessään Espanjan pääsarjan Primera Divisiónin 85. kausi. Se alkoi 21. elokuuta 2015 ja päättyi 15. toukokuuta 2016. Hallitsevana mestarina kauteen lähti Barcelona. Kaudelle pääsarjaan nousivat Real Betis, Sporting Gijón ja Las Palmas. Barcelona voitti toisen peräkkäisen ennen Real Madridia ja Atlético Madridia
Joukkueet > Stadionit ja kaupungit

Joukkueiden sijainnit kaudella 2015–16.
Joukkueiden sijainnit kaudella 2015–16.
| Joukkue | Kaupunki | Stadion | Kapasiteetti |
| --- | --- | --- | --- |
| Athletic Bilbao | Bilbao | San Mamés | 53 332 |
| Atlético Madrid | Madrid | Vicente Calderón | 54 851 |
| Barcelona | Barcelona | Camp Nou | 99 354 |
| Celta Vigo | Vigo | Balaídos | 31 800 |
| Deportivo | A Coruña | Riazor | 34 600 |
| Eibar | Eibar | Ipurua | 6 000 |
| Espanyol | Barcelona | Cornellà-El Prat | 40 500 |
| Getafe | Getafe | Coliseum Alfonso Pérez | 17 700 |
| Granada | Granada | Nuevo Los Cármenes | 22 524 |
| Las Palmas | Las Palmas | Estadio de Gran Canaria | 31 250 |
| Levante | Valencia | Ciutat de València | 25 534 |
| Málaga | Málaga | La Rosaleda | 30 044 |
| Rayo Vallecano | Madrid | Estadio de Vallecas | 15 489 |
| Real Betis | Sevilla | Estadio Benito Villamarín | 51 309 |
| Real Madrid | Madrid | Santiago Bernabéu | 85 454 |
| Real Sociedad | San Sebastián | Anoeta | 32 076 |
| Sevilla | Sevilla | Ramón Sánchez Pizjuán | 45 500 |
| Sporting de Gijón | Gijón | El Molinón | 25 885 |
| Valencia | Valencia | Mestalla | 55 000 |
| Villarreal | Vila-real | El Madrigal | 24 890 |
Joukkueet > Henkilöstö

| Joukkue | Puheenjohtaja | Valmentaja |
| --- | --- | --- |
| Athletic Bilbao |  Josu Urrutia |  Ernesto Valverde |
| Atlético Madrid |  Enrique Cerezo |  Diego Simeone |
| Barcelona |  Josep Maria Bartomeu |  Luis Enrique |
| Celta Vigo |  Carlos Mouriño |  Eduardo Berizzo |
| Deportivo |  Tino Fernández |  Víctor Sánchez |
| Eibar |  Alex Aranzábal |  José Luis Mendilibar |
| Espanyol |  Ramon Condal |  Constantin Gâlcă |
| Getafe |  Ángel Torres |  Fran Escribá |
| Granada |  Quique Pina |  José González |
| Las Palmas |  Miguel Ángel Ramírez |  Quique Setién |
| Levante |  Quico Catalán |  Rubi |
| Málaga |  Abdullah Al Thani |  Javi Gracia |
| Rayo Vallecano |  Raúl Martín Presa |  Paco Jémez |
| Real Betis |  Manuel Domínguez |  Juan Merino |
| Real Madrid |  Florentino Pérez |  Zinédine Zidane |
| Real Sociedad |  Jokin Aperribay |  Eusebio Sacristán |
| Sevilla |  José Castro Carmona |  Unai Emery |
| Sporting de Gijón |  Antonio Veiga |  Abelardo Fernández |
| Valencia |  Amadeo Salvo |  Pako Ayestarán |
| Villarreal |  Fernando Roig Alfonso |  Marcelino García Toral |
Joukkueet > Valmentajavaihdokset

| Joukkue | Erotettu valmentaja | Lähti | Uusi valmentaja | Tuli |
| --- | --- | --- | --- | --- |
| Las Palmas |  Paco Herrera | 19. lokakuuta 2015 |  Quique Setién | 19. lokakuuta 2015 |
| Levante |  Lucas Alcaraz | 26. lokakuuta 2015 |  Rubi | 28. lokakuuta 2015 |
| Real Sociedad |  David Moyes | 9. marraskuuta 2015 |  Eusebio Sacristán | 9. marraskuuta 2015 |
| Valencia CF |  Nuno Espírito Santos | 29. marraskuuta 2015 |  Gary Neville | 2. joulukuuta 2015 |
| RCD Espanyol |  Sergio González | 14. joulukuuta 2015 |  Constantin Gâlcă | 14. joulukuuta 2015 |
| Real Madrid |  Rafael Benítez | 4. tammikuuta 2016 |  Zinédine Zidane | 4. tammikuuta 2016 |
| Real Betis |  Pepe Mel | 10. tammikuuta 2016 |  Juan Merino | 11. tammikuuta 2016 |
| Granada |  José Ramón Sandoval | 22. helmikuuta 2016 |  José González | 22. helmikuuta 2016 |
| Valencia CF |  Gary Neville | 30. maaliskuuta 2016 |  Pako Ayestarán | 30. maaliskuuta 2016 |
| Getafe |  Fran Escribá | 11. huhtikuuta 2016 |  Juan Esnáider | 12. huhtikuuta 2016 |
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |  Huomautukset  |
| --- | --- | --- | --- | --- | --- | --- | --- | --- | --- | --- |
| 1 | Barcelona  | 38 | 29 |  4 |  5 | 112 |  29 | +83 | 91 | Joukkue pääsee Mestarien liigan 2016–2017 lohkovaiheeseen. |
| 2 | Real Madrid  | 38 | 28 |  6 |  4 | 110 |  34 | +76 | 90 | Joukkue pääsee Mestarien liigan 2016–2017 lohkovaiheeseen. |
| 3 | Atlético Madrid  | 38 | 28 |  4 |  6 |  63 |  18 | +45 | 88 | Joukkue pääsee Mestarien liigan 2016–2017 lohkovaiheeseen. |
| 4 | Villarreal  | 38 | 18 | 10 | 10 |  44 |  35 | +9 | 64 | Joukkue pääsee Mestarien liigan 2016–2017 play-off-kierrokselle. |
| 5 | Athletic Bilbao  | 38 | 18 |  8 | 12 |  58 |  45 | +13 | 62 | Joukkue pääsee Eurooppa-liigan 2016–2017 lohkovaiheeseen. |
| 6 | Celta Vigo  | 38 | 17 |  9 | 12 |  51 |  59 | -8 | 60 | Joukkue pääsee Eurooppa-liigan 2016–2017 kolmannelle karsintakierrokselle. |
| 7 | Sevilla  | 38 | 14 | 10 | 14 |  51 |  50 | +1 | 52 | Joukkue pääsee Mestarien liigan 2016–2017 lohkovaiheeseen. |
| 8 | Málaga  | 38 | 12 | 12 | 14 |  38 |  35 | +3 | 48 |   |
| 9 | Real Sociedad  | 38 | 13 |  9 | 16 |  45 |  48 | -3 | 48 |   |
| 10 | Real Betis  | 38 | 11 | 12 | 15 |  34 |  52 | -18 | 45 |   |
| 11 | Las Palmas  | 38 | 12 |  8 | 18 |  45 |  53 | -8 | 44 |   |
| 12 | Valencia  | 38 | 11 | 11 | 16 |  46 |  48 | -2 | 44 |   |
| 13 | Espanyol  | 38 | 12 |  7 | 19 |  40 |  74 | -34 | 43 |   |
| 14 | Eibar  | 38 | 11 | 10 | 17 |  49 |  61 | -12 | 43 |   |
| 15 | Deportivo La Coruña  | 38 |  8 | 18 | 12 |  45 |  61 | -16 | 42 |   |
| 16 | Granada  | 38 | 10 |  9 | 19 |  46 |  69 | -23 | 39 |   |
| 17 | Sporting de Gijón  | 38 | 10 |  9 | 19 |  40 |  62 | -22 | 39 |   |
| 18 | Rayo Vallecano  | 38 |  9 | 11 | 18 |  52 |  73 | -21 | 38 | Joukkue putoaa Segunda Divisióniin. |
| 19 | Getafe  | 38 |  9 |  9 | 20 |  37 |  67 | -30 | 36 | Joukkue putoaa Segunda Divisióniin. |
| 20 | Levante  | 38 |  8 |  8 | 22 |  37 |  70 | -33 | 32 | Joukkue putoaa Segunda Divisióniin. |
Lähde: La Liga, SoccerwaySijoituksen määrittäminen: 1) Pisteet; 2) Keskinäisten otteluiden pisteet; 3) Keskinäisten otteluiden maaliero; 4) Maaliero; 5) Tehdyt maalit; 6) Fair-play -pisteet; 7) Pudotuspeli.
Huomioita:
↑  Sevilla pääsi Mestarien liigan lohkovaiheeseen voittamalla Eurooppa-liigan kaudella 2015–2016.